
Camera  Deputaţilor

                 Bucureşti, 14.09.2017




                                         
                  Nr.4c-3/380/2017
AVIZ
asupra proiectului de Lege pentru aderarea României la Convenţia privind garanţiile internaţionale în materie de echipamente mobile şi la Protocolul la Convenţia privind garanţiile internaţionale în materie de echipamente mobile privind aspecte specifice ale echipamentelor aeronavelor, adoptate la Cape Town, la 16 noiembrie 2001


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz, care va fi transmis Comisiei pentru transporturi şi infrastructură şi Comisiei juridice, de disciplină şi imunităţi, care sunt sesizate în fond, cu proiectul de Lege pentru aderarea României la Convenţia privind garanţiile internaţionale în materie de echipamente mobile şi la Protocolul la Convenţia privind garanţiile internaţionale în materie de echipamente mobile privind aspecte specifice ale echipamentelor aeronavelor, adoptate la Cape Town, la 16 noiembrie 2001, transmis cu adresa nr. P.L.x. 250 din 1 septembrie 2017, înregistrat sub nr.4c-3/380 din 4 septembrie 2017.


Consiliul Legislativ, cu avizul nr.392/29.05.2017, avizează favorabil proiectul de lege.



Proiectul de lege are ca obiect de reglementare aderarea României la Convenţia privind garanţiile internaţionale în materie de echipamente mobile şi la Protocolul la Convenţia privind garanţiile internaţionale în materie de echipamente mobile privind aspecte specifice ale echipamentelor aeronavelor, adoptate la Cape Town, la 16 noiembrie 2001. În urma aderării la Convenţie şi la Protocolul aeronautic, dispoziţiile acestora vor prevala, în ceea ce priveşte aeronavele şi echipamentele specifice, faţă de Convenţia privind recunoaşterea internaţională a drepturilor asupra aeronavelor, semnată la Geneva la 19 iunie 1948, la care România a aderat prin Legea nr.64/1994 şi, în ceea ce priveşte aeronavele, faţă de Convenţia privind unificarea unor reguli privitoare la sechestrul asigurător al aeronavelor, semnată la Roma la 29 mai 1933 şi ratificată de România prin Legea nr.9/1935. Aderarea la Convenţia de la Cape Town şi la Protocolul aeronautic va facilita obţinerea finanţării în cazul activităţilor de vânzare/cumpărare sau leasing aeronave şi echipamente specifice.



Examinarea proiectului de lege a avut loc în şedinţa comisiei din 13 septembrie 2017.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege. 



Prin obiectul de reglementare şi conţinutul său, proiectul de lege face parte din categoria legilor ordinare.


În conformitate cu prevederile art.75 din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este prima Cameră sesizată.

PREŞEDINTE,
Iulian Iancu
Consilier parlamentar, Isabela Patricia Robe

